**Ամփոփ տեղեկատվություն**

**ՀՀ Արմավիրի մարզի Փարաքար համայնքում իրականացվող իրավական հսկողության 2024 թվականի օգոստոսի 1-ի դրությամբ`**

**կազմված իրավաբանական բաժնի կողմից**

1. **Համայնքի ղեկավարի 26.04.2024թ. N237-Ա որոշման մեջ՝ բնակելի տան նկատմամբ գույքային իրավունքները վերականգնելու մասին՝**

* Նախաբանում որպես հղում կիրառված է «Նորմատիվ իրավական ակտերի մասին» ՀՀ օրենքի 37-րդ հոդվածը, սակայն նշված որոշմամբ համայնքի ղեկավարի որևէ որոշում ուժը կորցրած չի ճանաչվել։

1. **Համայնքի ղեկավարի 30.04.2024թ. N255-Ա որոշմամբ**՝

* նոր խմբագրությամբ է շարադրվել համայնքի ղեկավարի 2024 թվականի մարտի 19-ի N160-Ա որոշումը, սակայն որոշման նախաբանում որպես հղում կիրառված է «Նորմատիվ իրավական ակտերի մասին» ՀՀ օրենքի 33-րդ հոդվածի 1-ին մասի 3-րդ կետը, մինչդեռ այն վերաբերում է բաժիններ, գլուխներ, հոդվածներ, մասեր, կետեր, ենթակետեր, պարբերություններ կամ նախադասություններ նոր խմբագրությամբ շարադրելու միջոցով փոփոխությանը, իսկ իրավական ակտի ամբողջությամբ նոր խմբագրումը սահամնված է նույն օրենքի 34-րդ հոդվածի 4-րդ մասով, համաձայն որի՝ եթե նորմատիվ իրավական ակտում կատարվում են ծավալուն փոփոխություններ կամ լրացումներ, ապա ակտը կարող է ամբողջությամբ շարադրվել նոր խմբագրությամբ:

1. **Համայնքի ղեկավարի** **17.06.2024թ. N363-Ա որոշման մեջ՝ համայնքային սեփականություն հանդիսացող հողամասի գործառնական նշանակությունը փոփոխելու մասին՝**

* Նախաբանում որպես հղում կիրառված է ՀՀ կառավարության 2011 թվականի դեկտեմբերի 29-ի N1920-Ն որոշման 24-րդ կետը։

Մինչդեռ՝ նշված որոշումը բաղկացած է երեք կետից և վերլուծելով որոշման իրավական դիրքորոշումը կիրառելի է նշված որոշման 1-ին կետի 1-ին ենթակետով հաստատված հավելվածի 24-րդ կետի պահանջը։

* ՀՀ կառավարության 2011 թվականի դեկտեմբերի 29-ի N1920-Ն որոշման 1-ին կետի 1-ին ենթակետով հաստատված հավելվածի 24-րդ կետի պահանջի համաձայն՝ քաղաքաշինական գործունեության իրականացում չնախատեսող դեպքերում, հողամասի սեփականատերը կամ օգտագործման իրավունք ունեցող անձը համայնքի ղեկավարին ներկայացնում է դիմում: Համայնքի ղեկավարը **3 աշխատանքային օրվա ընթացքում** Կարգի պահանջների համաձայն ընթացք է տալիս դիմումին (փոփոխում է հողամասի գործառնական նշանակությունը կամ համապատասխան հիմնավորմամբ մերժում է, կամ նույն կետի 4-րդ ենթակետով սահմանված դեպքերում ներկայացնում է Լիազոր մարմնի համաձայնեցմանը)։

Մինչդեռ՝ նախաբանում հիմք է ընդունված քաղաքացու 2024 թվականի հունիսի 4-ի դիմումը, իսկ հողամասի գործառնական նշանակությունը փոփոխվել է հունիսի 17-ին։

1. **Համայնքի ղեկավարի** **17.06.2024թ. N364-Ա որոշման մեջ՝ միասնական հասցե տրամադրելու մասին**

* Խախտված է ՀՀ կառավարության 2005 թվականի դեկտեմբերի 29-ի N2387-Ն որոշման 1-ին կետով սահմանված կարգի 53-րդ կետի պահանջով նախատեսված ժամկետը, համաձայն որի՝ հասցե տրամադրող լիազոր մարմինն առավելագույնը **6 աշխատանքային օրվա ընթացքում** ընդունում է որոշում անշարժ գույքին հասցե տրամադրելու կամ հասցե տրամադրելը մերժելու մասին:

Մինչդեռ՝ Նախաբանում հիմք է ընդունված քաղաքացու 2024 թվականի հունիսի 4-ի դիմումը, իսկ հասցեի տրամադրումն իրականացվել է հունիսի 17-ին։

1. **Համայնքի ղեկավարի** **18.06.2024թ. N371-Ա որոշման մեջ՝ ինքնակամ շինությունների օրինականացման մասին**

* Խախտված է ՀՀ կառավարության 2006 թվականի մայիսի 18-ի N912-Ն որոշման 1-ին կետով հաստատված կարգի 10-րդ կետի պահանջով նախատեսված ժամկետը, համաձայն որի՝ համայնքի ղեկավարը դիմումն ստանալուց հետո՝ նույն կարգի 8-րդ կետում նշված` ինքնակամ կառուցված բնակելի նշանակության կառույցների համար **30-օրյա ժամկետում** ընդունում է դրանց օրինականացման կամ մերժման մասին որոշում:

Մինչդեռ՝ Նախաբանում հիմք է ընդունված քաղաքացու 2024 թվականի մայիսի 2-ի դիմումը, իսկ օրինականացումն իրականացվել է հունիսի 18-ին։

Նույն խախտումները կիրառված են նաև նույնաբնույթ որոշումներում։

1. **Համայնքի ղեկավարի** **01.07.2024թ. N392-Ա որոշման մեջ՝ անշարժ գույքի հարկի, հողի հարկի և գույքահարկի պարտավորությունների ժամանակին չվճարված** **գումարների գանձման պահանջի մասին՝**

* Խախտված է «Վարչարաության հիմունքների և վարչական վարույթի մասին» ՀՀ օրենքի 46-րդ հոդվածի ընդհանուր պահանջը, համաձայն որի՝ վարչական վարույթի առավելագույն ժամկետը 30 օր է: Օրենքով կարող են սահմանվել հատուկ` 30 օրից կարճ կամ ավելի երկար ժամկետներ: Վարչական վարույթի ժամկետն սկսվում է դիմումը տվյալ վարչական մարմնում մուտքագրելու օրվանից, իսկ **վարչական մարմնի նախաձեռնությամբ ընդունվելիք վարչական ակտերի համար` նախաձեռնության օրվանից**: Նշված ժամկետները հաշվարկվում են օրացուցային օրերով:

Մինչդեռ՝ Վարչական վարույթը նախաձեռնվել է վարչական մարմնի նախաձեռնությամբ՝ 2024 թվականի մայիսի 16-ին, իսկ որոշումը կայացվել է հուլիսի 1-ին։

Նույն խախտումները կիրառված են նաև նույնաբնույթ որոշումներում։

1. **Համայնքի ղեկավարի 2024 թվականի հուլիսի 12-ի N425-Ա և N427-Ա որոշումներն իրենց բովանդակությամբ նույն որոշումներն են՝**

* Խախտված է «Նորմատիվ իրավական ակտերի մասին» ՀՀ օրենքի 17-րդ հոդվածի 1-ին մասի պահանջը, համաձայն որի՝ նույն մարմնի ընդունած նույն տեսակի նորմատիվ իրավական ակտերում չպետք է անհիմն կրկնվեն գործող նորմատիվ իրավական ակտերով սահմանված նորմերը:

1. **Համայնքի ղեկավարի 2024 թվականի հուլիսի 12-ի N424-Ա որոշմամբ ՀՀ Արմավիրի մարզի Փարաքար համայնքի սեփականություն հանդիսացող հողամասերն աճուրդային եղանակով օտարելու նպատակով ստեղծվել է հանձնաժողով՝ հաստատելով դրա անհատական կազմը և ուժը կորցրած է ճանաչվել համայնքի ղեկավարի 2022 թվականի սեպտեմբերի 8-ի N310-Ա որոշումը։**

* Խախտված է ՀՀ հողային օրենսգրքի 68-րդ հոդվածի 1-ին մասի պահանջը, համաձայն որի՝ աճուրդի կազմակերպիչը համայնքի ղեկավարն է և հողամասի աճուրդը կազմակերպելու համար աճուրդի կազմակերպիչն իր իրավասության շրջանակում ստեղծում է աճուրդային հանձնաժողով։  Նշված որոշմամբ աճուրդի կազմակերպիչը հանձնաժողովի կազմից նշանակում է աճուրդավար և արձանագրող: Ներկայացված իրավակարգավորումն ամրագրված է նաև ՀՀ կառավարության 2001 թվականի ապրիլի 12-ի N286 որոշման 1-ին կետով հաստատված հավելվածի 24-րդ կետով։

Համայնքի ղեկավարի 2022 թվականի սեպտեմբերի 8-ի N310-Ա որոշմամբ հաստատված է նաևՀՀ Արմավիրի մարզի Փարաքար համայնքի սեփականություն հանդիսացող գույքի աճուրդի կանոնակարգը (N2 հավելված)։

Արդյունքում՝ համայնքի ղեկավարի 2024 թվականի հուլիսի 12-ի N424-Ա որոշումն ընդունվել է առանց իրավաչափությունը գնահատելու։

1. ՀՀ տարածքային կառավարման նախարար, փոխվարչապետի 2008 թվականի դեկտեմբերի 4-ի «Համայնքային ծառայության պաշտոնների յուրաքանչյուր խմբի յուրաքանչյուր ենթախմբի ընդհանուր նկարագիրը հաստատելու մասին» N04-Ն հրամանի 1-ին կետով հաստատված հավելվածի 10-րդ կետի «գ» պարբերության պահանջի համաձայն (IV բաժին` **համայնքային ծառայության կրտսեր պաշտոնների խմբի ենթախմբերի ընդհանուր նկարագրի շ**փումների և ներկայացուցչության առումով)՝ համայնքային ծառայության կրտսեր պաշտոնների խմբի 1-ին, 2-րդ կամ 3-րդ ենթախմբի պաշտոն զբաղեցնող համայնքային ծառայողը տվյալ աշխատակազմից դուրս որպես ներկայացուցիչ հանդես գալու լիազորություններ չունի։

Մինչդեռ՝ Փարաքարի համայնքապետարանի աշխատակազմի իրավաբանական բաժնի առաջատար մասնագետ Արփինե Ավագյանը դատական ատյաններում հանդես է եկել, որպես պատասխանող կողմի՝ Փարաքարի համայնքապետարանի ներկայացուցիչ։

**Իրավաբանական բաժնի պետ՝**

**Լիաննա Ռուբենի Հարությունյան**

**05.08.2024թ.**

**ՎԵՐԼՈՒԾՈՒԹՅՈՒՆ**

**ՀՀ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ՝ ՀԱՄԱՅՆՔԻ ԱՎԱԳԱՆՈՒ ԿՈՂՄԻՑ**

**2022-2024 ԹՎԱԿԱՆՆԵՐԻ ԸՆԹԱՑՔՈՒՄ ԸՆԴՈՒՆՎԱԾ ՆՈՐՄԱՏԻՎ ԲՆՈՒՅԹԻ ՈՐՈՇՈՒՄՆԵՐԻ ՊԱՇՏՈՆԱԿԱՆ ՀՐԱՊԱՐԱԿՈՒՄՆԵՐԻ**

ՀՀ Արմավիրի մարզի Փարաքար համայնքի ավագանու կողմից 2022-2024թթ․ ընդունված նորմատիվ բնույթի որոշումներից, «Նորմատիվ իրավական ակտերի մասին» ՀՀ օրենքի 25-րդ հոդվածի պահանջով և ՀՀ արդարարդատության նախարարի 2018 թվականի մայիսի 7-ի N180-Ն հրամանով սահմանված կարգով, ՀՀ արդարադատության նախարարության կողմից համայնքների նորմատիվ իրավական ակտերի ժողովածուով հրապարակվել են՝

**2022 թվական՝ 3 որոշում՝ ապրիլի հրապարակումով՝**

Համայնքի ավագանու 2022 թվականի ապրիլի 11-ի՝

* «Հայաստանի Հանրապետության Արմավիրի մարզի Փարաքար համայնքի վարչական տարածքում 2022 թվականի տեղական տուրքերի և վճարների տեսակներն ու դրույքաչափերը սահմանելու մասին» N36-Ն որոշում։
* «Հայաստանի Հանրապետության Արմավիրի մարզի Փարաքար համայնքի վարչական տարածքում 2022 թվականի տեղական վճարների գծով արտոնություններ սահմանելու մասին» N37-Ն որոշում։
* «Հայաստանի Հանրապետության Արմավիրի մարզի Փարաքար համայնքի 2022 թվականի բյուջեն հաստատելու մասին» N38-Ն որոշում։

**2023 թվական՝ 1 որոշում՝ ապրիլի հրապարակումով՝**

* Համայնքի ավագանու 2023 թվականի մարտի 2-ի «Հայաստանի Հանրապետության Արմավիրի մարզի Փարաքար համայնքի 2023 թվականի բյուջեն հաստատելու մասին» N14-Ն որոշում։

**2024 թվական՝ 2 որոշում՝ փետրվարի և մարտի հրապարակումներով՝**

* Համայնքի ավագանու 2024 թվականի փետրվաի 26-ի «Հայաստանի Հանրապետության Արմավիրի մարզի Փարաքար համայնքի 2024 թվականի բյուջեն հաստատելու մասին» N6-Ն որոշում։
* Համայնքի ավագանու 2024 թվականի մարտի 7-ի «Հայաստանի Հանրապետության Արմավիրի մարզի Փարաքար համայնքի ավագանու փետրվարի 26-ի N6-Ն որոշման մեջ փոփոխություններ կատարելու մասին» N13-Ն որոշում։

Մինչդեռ՝ համայնքի ավագանու կողմից ընդունվել են՝

**2022 թվական՝ թվով 5 նորմատիվ բնույթի որոշում՝**

11.04.2022թ. NN36-38-Ն

18.10.2022թ. N90-Ն

29.12.20222թ. N108-Ա

**2023 թվական՝ թվով 8 նորմատիվ բնույթի որոշում՝**

02.03.2023թ. N14-Ն

15.11.2023թ. N97-Ն

24.11.2023թ. NN102-104-Ն

15.12.2024թ. NN108-109Ն

15.12.2024. N116-Ն

**2024 թվական՝ թվով 2 նորմատիվ բնույթի որոշում՝**

26.02.2024թ. N6-Ն

07.03.2024թ. N13-Ն։

**Իրավաբանական բաժնի պետ՝**

**Լիաննա Ռուբենի Հարությունյան**

**05.08.2024թ.**