**ՀԱՇՎԵՏՎՈՒԹՅՈՒՆ**

ՀՀ Արմավիրի մարզպետի 2024 թվականի մայիսի 10-ի «Հայաստանի Հանրապետության Արմավիրի մարզի Փարաքար համայնքում 2024 թվականի երկրորդ եռամսյակի ընթացքում իրավական հսկողություն իրականացնելու մասին» N ՄՈ/210-Ա որոշմամբ ստեղծված աշխատանքային խմբի կազմում մի շարք բնագավառներում

ս.թ. ապրիլ-հունիս ամիսների ընթացքում իրականացված իրավական հսկողության աշխատանքների մասին

ՀՀ Արմավիրի մարզի Փարաքար համայնքում իրավական հսկողության իրականացման ժամանակահատվածում ուսումնասիրություններ են կատարվել տեղական ինքնակառավարման մարմինների սեփական լիազորությունների իրականացման նկատմամբ՝ իրավական հսկողության հարցաշարի ներքոհիշյալ ոլորտներում՝

**1․ ԳԼՈՒԽ 1․ Համայնքի ավագանի**

2. Ավագանու կողմից հաստատված համայնքի հնգամյա զարգացման ծրագրի առկայություն, որում ներառված են՝

1. համայնքի հնարավորությունների շրջանակում իրագործելի պարտադիր խնդիրները և դրանց լուծման նպատակով նախատեսվող ծրագրերը.
2. համայնքի սեփականություն հանդիսացող շենքերի ու շինությունների կառավարման ամենամյա և հնգամյա ծրագրերը.
3. համայնքի սեփականություն հանդիսացող հողերի կառավարման ամենամյա և հնգամյա ծրագրերը:

***Մինչև համայնքների միավորումը, 2019-2021թթ. ժամանակահատվածում ՀՀ Արմավիրի մարզի Փարաքար միավորված համայնքի կազմում ընդգրկված թվով 8 բնակավայրերն ունեցել են հաստատված հնգամյա զարգացման ծրագրեր։***

**2.ԳԼՈՒԽ 2. Համայնքի ղեկավարի ընդհանուր լիազորությունները**

48.Համայնքի ղեկավարի ընդհանուր լիազորությունները՝

3) համայնքի զարգացման ծրագրերը ներկայացրել է ավագանու հաստատմանը.

***Փարաքար միավորված համայնքի 2022-2026թթ. հնգամյա զարգացման ծրագիրը հաստատվել է համայնքի ավագանու 2022 թվականի նոյեմբերի 26-ի N 93-Ա որոշմամբ (համայնքի ղեկավարի լիազորությունների ստանձնման ամսաթիվը՝ 12.01.2022թ.)։ Չի պահպանվել ծրագրի հաստատման «Տեղական ինքնակառավարման մասին» ՀՀ օրենքի 82-րդ հոդվածի 3-րդ մասով սահմանված ժամկետը, այն է՝ նոր ձևավորված համայնքի դեպքում, համայնքի ղեկավարը մշակում է համայնքի հնգամյա զարգացման ծրագիրը և ներկայացնում ավագանու հաստատմանը իր լիազորություններն ստանձնելու օրվանից հետո՝ հինգ ամսվա ընթացքում:***

***Փարաքար համայնքի ավագանու հաստատմանը չի ներկայացվել 2022 թվականի տարեկան աշխատանքնային պլանը։***

***Փարաքար համայնքի 2023 թվականի տարեկան աշխատանքնային պլանը հաստատվել է համայնքի ավագանու 2022թ. դեկտեմբերի 29-ի N 107-Ա որոշմամբ։***

***Փարաքար համայնքի 2024 թվականի տարեկան աշխատանքնային պլանը հաստատվել է համայնքի ավագանու 2024թ. փետրվարի 26-ի N 7-Ա որոշմամբ։***

***ՀՀ Արմավիրի մարզի Փարաքար համայնքի գործող հնգամյա զարգացման ծրագիրը, ՏԱՊ-երը հրապարակված են համայնքապետարանի պաշտոնական կայքում։***

**3․ Համայնքի ղեկավարի լիազորությունները քաղաքացիների, տնտեսավարող սուբյեկտների իրավունքների, տեղական ինքնակառավարմանը բնակիչների մասնակցության բնագավառներում**

54․ Համայնքի ղեկավարի լիազորությունները քաղաքացիների, տնտեսավարող սուբյեկտների իրավունքների, տեղական ինքնակառավարմանը բնակիչների մասնակցության բնագավառներում՝

9)կազմակերպում է տեղական ինքնակառավարմանն առնչվող օրենսդրական և ենթաօրենսդրական կարևորագույն նախաձեռնությունների և նախագծերի, մասնավորապես համայնքի զարգացման ծրագրերի և տարեկան բյուջեի, համայնքի կողմից մատուցվող հանրային ծառայությունների ոլորտներում համայնքի ավագանու և ղեկավարի որոշումների, համայնքի գլխավոր հատակագծի, քաղաքաշինական, բնապահպանական, կենսագործունեության միջավայրի ծրագրվող փոփոխությունների հանրային լսումներ կամ քննարկումներ, դրանց վերաբերյալ առաջարկությունների ընդունումը և ներկայացումը նախաձեռնությունների և նախագծերի հեղինակներին.

***2022-2024թթ․ ընթացքում Փարաքար միավորված համայնքում կազմակերպվել են համայնքի զարգացման ծրագրերի (սուբվենցիոն, ՀՏԶՀ բաղադրիչով ծրագրերի և հնգամյա զարգացման ծրագրի) մասով հանրային լսումներ և քննարկումներ։***

**4.Համայնքի ղեկավարի լիազորությունները շրջակա միջավայրի պահպանության և զբոսաշրջության բնագավառում**

63․ Համայնքի ղեկավարի լիազորությունները շրջակա միջավայրի պահպանության և զբոսաշրջության բնագավառում բնագավառում․

3) *գույքագրում և վարում է համայնքի զբոսաշրջային ռեսուրսների (բնական, պատմամշակութային, մարդկային) գրանցամատյանը․*

***ՀՀ Արմավիրի մարզպետի աշխատակազմի առաջարկությամբ, Փարաքար միավորված համայնքը 2023 թվականից գույքագրում և վարում է համայնքի զբոսաշրջային ռեսուրսների (բնական, պատմամշակութային, մարդկային) էլեկտրոնային գրանցամատյան։***

4) *ըստ անհրաժեշտության՝ ՀՀ կառավարության լիազոր մարմնին տեղեկատվություն է տրամադրում համայնքի զբոսաշրջային ռեսուրսների վերաբերյալ.*

5) *զբոսաշրջության վարչական ռեգիստրի վարման նպատակով համապատասխան տեղեկատվություն է տրամադրում ռեգիստրը վարող պետական լիազոր մարմնին.*

***Ըստ անհրաժեշտության, ՀՀ Արմավիրի մարզպետի շրջաբերական գրության հիման վրա համայնքը տրամադրում է համայնքի վարչական տարածքում գտնվող զբոսաշրջային ռեսուրսների վերաբերյալ պահանջվող տեղեկատվությունը։***

6) *համայնքում սահմանում և տրամադրում է հատուկ կայանման և կանգառի վայրեր՝ զբոսաշրջիկների տրանսպորտային փոխադրամիջոցների համար.*

7) *զբոսաշրջության բնագավառի պետական քաղաքականության իրականացման և զբոսաշրջության կայուն զարգացման նպատակով համագործակցում է պետական կառավարման մարմինների, մասնավոր հատվածի և բնակչության հետ.*

8) *իր լիազորությունների շրջանակում ընդունված որոշումներով խթանում է զբոսաշրջային կառույցների և ենթակառուցվածքների ստեղծմանը, ինչպես նաև զբոսաշրջության զարգացմանը միտված միջոցառումների կազմակերպմանը և անցկացմանը։*

ՀՀ Արմավիրի մարզպետի աշխատակազմի

զարգացմա ծրագրերի մշակման և իրականացման

բաժնի պետ՝ Լիլիթ Մուշեղյան

17․07․2024թ․